Elektriisolatsioon

pisi|Keraamiline kõrgepingeisolaator
Elektriisolatsioon on tõke, mis hoiab ära elektrilise kokkupuute (galvaanilise ühenduse) seadme osade vahel, samuti võimaluse puutuda elektriseadme pingestatud ja voolu juhtivate osade vastu. Niisuguse tõkkena kasutatakse tahkeid, vedelaid ja gaasilisi elektriisolatsiooni materjale ehk elektriisoleermaterjale:ENE 2. köide, 1987
tahketest materjalidest on levinuimad mitmesugused plastid (polüeteen (polüetüleen), polüvinüülkloriid (PVC), polükarbonaat jt), sest neile saab anda soovitud elektrilisi ja mehaanilisi omadusi; laialt on kasutusel ka portselan ja klaas (eriti õhuliinides), epoksüvaigud, polüuretaanvaigud jt;
vedelad isoleermaterjalid on põhiliselt mitut liiki õlid (trafoõli) ja räniorgaanilised vedelikud;
kõige tavalisem gaasiline isoleeraine on õhk.

 Tunnussuurused 
Elektriisoleermaterjale iseloomustavad elektrilised, mehaanilised ja füüsikalis-keemilised omadused ning parameetrid, näiteks
elektrilised – läbilöögitugevus, eritakistus, dielektriline läbitavus, dielektrikuskadu;
mehaanilised – kõvadus, tugevus, töödeldavus; 
füüsikalis-keemilised – temperatuuritaluvus, niiskuskindlus, keemiline püsivus.

Elektriisoleermaterjalide kõige tähtsam tunnussuurus on kestvalt lubatav töötemperatuur, mis iseloomustab isoleermaterjali kuumataluvust. 

 Isolatsiooniklassid 
Temperatuuritaluvuse järgi jagunevad isoleermaterjalid järgmistesse kuumakindlusklassidesse.	
Standard EVS-EN 60085:2008 (Electrical insulation – Thermal evaluation and designation)

Klassi number väljendab kestvalt lubatavat temperatuuri, mida materjal peab taluma ettenähtud aja jooksul.

 Kuumakindlus-klass °C  Tähis  Materjalinäiteid 90  Y  Immutamata kiudmaterjalid (puuvill, siid, paber, papp) 105  A  Sama, immutatud120  E  Epoksüvaik polüuretaan 130  B  Anorgaanilised materjalid (vilk, asbest, klaasriie 155  F  Sünteetilise lakiga immutatud klaasriie 180  H  Räniorgaanilise lakiga immutatud klaasriie 200  N Teflon 220  R  Sama mis klass 200

 Vaata ka 
Isolaator

 Viited 

Kategooria:Elektrotehnika